У Вікіпедыі ёсць артыкулы пра іншых асоб з прозвішчам Рахманаў.

**Арцём Рахманаў** (нар. 10 ліпеня 1990, Мінск) — беларускі футбаліст, абаронца.

Клубная кар’ера
---------------

Выхаванец школы футбольнага клуба «Мінск», гуляў за фарм-клуб «Мінск-2», а з 2008 года праходзіў у асноўны склад сталічнай каманды. За чатыры гады, аднак, не здолеў стаць трывалым іграком асновы.

У сакавіку 2013 года перайшоў у мазырскую «Славію». Замацаваўся ў асноўным складзе мазырскага клуба на пазіцыі цэнтральнага абаронцы, але не здолеў выратаваць яго ад вылету ў Першую лігу.

У студзені 2014 года перайшоў у гродзенскі «Нёман». У складзе гродзенскай каманды апынуўся на лаўцы запасных. У маі 2014 года ў сувязі з траўмай асноўнага цэнтральнага абаронцы Івана Садоўнічага займаў яго месца ў аснове. Пасля пераходу Садоўнічага ў канцы чэрвеня ў казахстанскі «Табол» на некаторы час стаў асноўным абаронцам, але неўзабаве зноў апынуўся на лаўцы. У кастрычніку 2014 года кантракт з «Нёманам» па ўзаемнай згодзе быў разарваны.

У лютым 2015 года падпісаў кантракт з чэмпіёнам Эстоніі — талінскай «Левадыяй». У студзені 2016 года праходзіў прагляд у казастанскім «Іртышы», але не падышоў. У сакавіку, пакінуўшы «Левадыю», падпісаў кантракт з малдаўскім «Мілсамі». Доўгі час быў асноўным абаронцам «Мілсамі», але ў пачатку 2017 года з-за траўмы страціў месца ў складзе. У маі 2017 года, незадоўга да заканчэння сезона, разарваў кантракт з малдаўскім клубам.

У ліпені 2017 года пасля прагляду падпісаў кантракт з адэскім «Чарнаморцам». Аднак, ужо ў верасні таго ж года пасля прыходу ў каманду новага трэнерскага штаба пакінуў «Чарнаморац».

У студзені 2018 года падпісаў кантракт з клубам другога дывізіёна Польшчы «Ракаў». Улетку таго ж года па заканчэнні кантракта пакінуў польскі клуб і ў ліпені вярнуўся ў Беларусь, стаўшы іграком «Іслачы». У складзе «Іслачы» стаў іграком стартавага складу.

У студзені 2019 года, пакінуўшы «Іслач», перайшоў у шведскі клуб «АФК Эскільстуна». У ліпені 2019 года разарваў кантракт са шведскім клубам і стаў трэніравацца з «Іслаччу». Неўзабаве зноў афіцыйна стаў іграком прысталічнага клуба і вярнуў месца асноўнага абаронцы.

У студзені 2020 года перайшоў у брэсцкі «Рух», дзе замацаваўся ў стартавым складзе. У сезоне 2021 быў капітанам каманды. У студзені 2022 года па заканчэнні кантракта пакінуў «Рух» і неўзабаве стаў іграком «Астаны», якой дапамог стаць чэмпіянам Казахстана. У студзені 2023 года па пагадненні бакоў разарваў кантракт з «Астаной».

Міжнародная кар’ера
-------------------

У 2009—2012 гадах гуляў за моладзевую зборную Беларусі.

2 верасня 2021 года дэбютаваў у нацыянальнай зборнай Беларусі, правёўшы на полі ўсе 90 хвілін у адборачным матчы чэмпіянату свету 2022 супраць Чэхіі (0:1).

Дасягненні
----------

* Эстонія 02Сярэбраны прызёр Срэбраны прызёр чэмпіянату Эстоніі: 2015
* Малдова 03Бронзавы прызёр Бронзавы прызёр чэмпіянату Малдовы: 2017
* Казахстан 01Чэмпіён Чэмпіён Казахстана: 2022

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2007 | Д3 | Мінск-2 | Беларусь | 13 | 2 |
| 2008 (1) | Д3 | Мінск-2 | Беларусь | 14 | 2 |
| 2008 (2) | Д2 | Мінск | Беларусь | 4 | 0 |
| 2009 | Д1 | Мінск | Беларусь | 10 | 0 |
| 2010 | Д1 | Мінск | Беларусь | 9 | 0 |
| 2011 | Д1 | Мінск | Беларусь | 14 | 0 |
| 2012 | Д1 | Мінск | Беларусь | 13 | 0 |
| 2013 | Д1 | Славія | Беларусь | 31 | 0 |
| 2014 | Д1 | Нёман | Беларусь | 12 | 0 |
| 2015 | Д1 | Левадыя | Эстонія | 31 | 5 |
| 2015/16 (2) | Д1 | Мілсамі | Малдова | 10 | 2 |
| 2016/17 | Д1 | Мілсамі | Малдова | 17 | 2 |
| 2017/18 (1) | Д1 | Чарнаморац | Украіна | 7 | 0 |
| 2017/18 (2) | Д2 | Ракаў | Польшча | 12 | 1 |
| 2018 (2) | Д1 | Іслач | Беларусь | 12 | 0 |
| 2019 (1) | Д1 | АФК Эскільстуна | Швецыя | 5 | 1 |
| 2019 (2) | Д1 | Іслач | Беларусь | 11 | 0 |
| 2020 | Д1 | Рух | Беларусь | 25 | 2 |
| 2021 | Д1 | Рух | Беларусь | 23 | 2 |
| 2022 | Д1 | Астана | Казахстан | 13 | 0 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Artem Rakhmanov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Artsyom Rakhmanaw // FBref.com<a href='https://wikidata.org/wiki/Track:Q56239490'></a>
3. ↑  Кожан, Човин и Рахманов стали игроками «Славии» Архівавана 1 верасня 2017.
4. ↑  Рахманов перешел в «Неман» Архівавана 1 верасня 2017.
5. ↑  Гродненский "Неман" расстался с четырьмя игроками
6. ↑  Артем Рахманов заключил контракт с чемпионом Эстонии
7. ↑  Рахманов не подошел "Иртышу"
8. ↑  Артем Рахманов подписал контракт с молдавским "Милсами"
9. ↑  Белорусский защитник Рахманов расторг контракт с «Милсами»
10. ↑  Артем Рахманов стал игроком одесского "Черноморца"
11. ↑  "Черноморец" Дулуба расстался с Рахмановым
12. ↑  Артем Рахманов подписал контракт с польским клубом "Ракув"
13. ↑  Артем Рахманов покинул "Ракув"
14. ↑  Рахманов стал игроком "Ислочи"
15. ↑  Артем Рахманов продолжит карьеру в Швеции
16. ↑  Рахманов расторг контракт с АФК "Эксильстуна"
17. ↑  Рахманов подписал контракт с "Ислочью"
18. ↑  Рахманов - первый новичок "Руха"
19. ↑  Рахманов и Бакай покинули "Рух"
20. ↑  Артем Рахманов нашел работу в Казахстане
21. ↑  "Астана" объявила о расторжении контракта с Рахмановым (руск.). *football.by* (9 студзеня 2023). Праверана 9 студзеня 2023.
22. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол |